ปรับเปลี่ยนอาหารการกิน พบแพทย์ ปรับเปลี่ยนวิถีชีวิต
ไฟเบอร์หรือกากใยจะทำให้อึนุ่มเป็นก้อน และช่วยเรื่องการหดตัวของกล้ามเนื้อทางเดินอาหาร (peristalsis พูดง่ายๆ คือการบีบตัวเบาๆ เป็นจังหวะของลำไส้) ทำให้ขับถ่ายสะดวก ยิ่งไฟเบอร์ในร่างกายมาก ลำไส้ก็ยิ่งกำจัดของเสียได้เร็วและมีประสิทธิภาพยิ่งขึ้น ร่างกายควรได้รับไฟเบอร์ประมาณ 20 - 35 กรัม (0.7 - 1 ออนซ์) ต่อวัน เพราะงั้นคุณต้องกินผักผลไม้ 5 หน่วยบริโภค (serving) ต่อวัน รวมถึงเน้นโฮลเกรนหรือธัญพืชเต็มเมล็ดเยอะๆ  กินโฮลเกรน 100% ได้ยิ่งดี เช่น ข้าวกล้อง คีนัว ข้าวโอ๊ต ข้าวฟ่าง และข้าวโพด เมล็ดแฟลกซ์ รำข้าวสาลี และข้าวโอ๊ตนี่แหละสุดยอดแหล่งไฟเบอร์ คุณปรุงอาหารจากเมล็ดแฟลกซ์ได้เองง่ายๆ เช่น ใช้ทำสมูธตี้ หรือเสริมในอาหารชนิดอื่นๆ ผลไม้ เช่น สตรอว์เบอร์รี่ แอปเปิ้ล และบลูเบอร์รี่ ก็อุดมไฟเบอร์เช่นกัน รวมถึงถั่วต่างๆ (ทั้งถั่วฝักและถั่วเปลือกแข็ง) และเมล็ดพืช นอกจากจะมีไฟเบอร์แล้ว ผักใบเขียวยังมีสารอาหารชนิดอื่นๆ ที่เอื้อต่อการซ่อมแซมลำไส้ พยายามกินผักใบเขียวให้ได้อย่างน้อย 1 อย่างในแต่ละมื้อหลักหรือมื้อรอง  ผักใบเขียวที่แนะนำคือหญ้าอัลฟัลฟ่า ต้นอ่อนข้าวสาลี กะหล่ำดาว คะน้าฝรั่ง เคล ปวยเล้ง ถั่วเมล็ดกลม และหญ้าข้าวบาร์เลย์ กินผักเป็นของว่างก็ได้ โดยจิ้มกับดิปปิ้งซอสต่างๆ เช่น ฮัมมัส/ฮัมมุส (hummus) ซอสซาซีคี (tzatziki) หรือดิปปิ้งมะเขือม่วงบด (baba ganoush) น้ำจำเป็นมากต่อการทำงาน รวมถึงการกำจัดแบคทีเรียและของเสียของลำไส้ ถ้าเป็นผู้ใหญ่เพศชาย ต้องดื่มน้ำให้ได้อย่างน้อย 13 แก้วต่อวัน ส่วนถ้าเป็นผู้ใหญ่เพศหญิง ให้ดื่ม 9 แก้วต่อวัน ถ้าเป็นคนกิจกรรมเยอะ เคลื่อนไหวตลอดเวลา หรืออยู่ในสภาพอากาศร้อนและแห้งแล้ง ก็ต้องดื่มมากกว่านั้น  พกขวดน้ำติดตัวเป็นนิสัย ไปไหนมาไหนตลอดวันจะได้ไม่ขาดน้ำ รวมถึงตั้งเตือนในมือถือ ไม่ให้ลืมดื่มน้ำอย่างน้อย 9 แก้วต่อวัน ถ้าไม่ชอบรสของน้ำเปล่า ก็ลองเพิ่มเลมอน มะนาว หรือแตงกวาฝานลงไป หรือใช้สมุนไพรอย่างมินต์ (สะระแหน่) ก็สดชื่นดี พยายามหลีกเลี่ยงเครื่องดื่มที่มีแอลกอฮอล์ เช่น เบียร์ ไวน์ และ hard liquor (พวกบรั่นดี วิสกี้ วอดก้า) เพราะจะทำให้ร่างกายขาดน้ำและท้องผูกได้ พอท้องผูก ลำไส้ก็มีอึก้อนใหญ่ๆ แข็งๆ อุดตัน ขับถ่ายไม่สะดวก นอกจากนี้แอลกอฮอล์ยังไปยับยั้งการหดตัวของกล้ามเนื้อทางเดินอาหาร ทำให้ไม่รู้สึกอยากถ่ายท้อง สุดท้ายเลยท้องผูกนั่นเอง นมกับผลิตภัณฑ์นมอื่นๆ อาจทำให้ท้องผูกหนักกว่าเดิม โดยเฉพาะถ้าบริโภคในปริมาณมาก ถ้าคุณยังท้องผูกทั้งที่ดื่มน้ำเยอะและเคลื่อนไหวร่างกายอยู่ตลอด ให้ลองจำกัดปริมาณผลิตภัณฑ์นมที่บริโภคในแต่ละวัน หรืองดไปเลยชั่วคราว คาเฟอีนช่วยกระตุ้นลำไส้ ให้อึง่ายถ่ายคล่อง เครื่องดื่มร้อนก็ช่วยกระตุ้นการขับถ่ายได้ ให้ลองดื่มกาแฟร้อนสักแก้ว หรือชาดำ/ชาเขียว ก็ได้ผลเหมือนกัน เพราะมีโปรไบโอติกส์ หรือแบคทีเรียดีในลำไส้ ของหมักดองจะช่วยเพิ่มแบคทีเรียดี ทำให้ลำไส้ทำงานดีมีประสิทธิภาพ อาหารหมักดองที่แนะนำก็เช่น โยเกิร์ต เต้าเจี้ยว (มิโสะ) กิมจิ และกะหล่ำปลีดอง (เซาเออร์เคราท์) ส่วนเครื่องดื่มก็เช่น คีเฟอร์ (Kefir) น้ำส้มสายชูหมักจากแอปเปิ้ล (apple cider vinegar) และชาคอมบูฉะ/คมบูฉะ (kombucha tea) หรือกินอาหารเสริมโปรไบโอติกส์ แต่ต้องเลือกยี่ห้อที่ดีๆ คนนิยม ซื้อตามร้านขายยาหรือในเน็ตที่รีวิวดีๆ colonic irrigation หรือ colonic hydrotherapy คือการสวนล้างลำไส้ ขับของเสียออกจากร่างกายโดยใช้น้ำ คุณหมออาจจะช่วยทำให้ได้ หรือแนะนำผู้เชี่ยวชาญด้านนี้โดยเฉพาะและมีใบอนุญาตที่ออกโดยหน่วยงานที่เกี่ยวข้องให้ ก่อนตกลงใจ ให้ปรึกษาคุณหมอก่อน เพราะต้องพิจารณาประวัติการรักษาของคุณ ว่าเหมาะสมและปลอดภัยไหม  ระหว่างขั้นตอนการสวนล้างลำไส้ จะมีการสอดท่อเข้าไปในทวารหนักและสวนล้างเป็นระยะเวลาหนึ่งด้วยน้ำอุ่นประมาณ 5 แกลลอน (ประมาณ 19 ลิตร) พอน้ำเข้าสู่ลำไส้แล้ว คุณหมอหรือนักบำบัดจะนวดบริเวณหน้าท้องเพื่อกระตุ้นให้น้ำไหลเวียนไปทั่วลำไส้ และขับของเสียออกมาในที่สุด ส่วนใหญ่ขั้นตอนทั้งหมดจะใช้เวลาประมาณ 30 - 45 นาที การสวนล้างลำไส้ไม่เหมาะกับคนที่มีโรคประจำตัวบางอย่าง เช่น โรคถุงผนังลำไส้ใหญ่อักเสบ (diverticulitis), ริดสีดวงทวารอักเสบรุนแรง, โรคลำไส้ใหญ่อักเสบเป็นแผลเรื้อรัง (ulcerative colitis), โรคโครห์น (Crohn’s disease), เนื้องอกที่ลำไส้ใหญ่และทวารหนัก, เพิ่งผ่าตัดลำไส้มา, เป็นโรคหัวใจ หรือโรคไต บางทีคุณหมอก็แนะนำให้สวนอุจจาระ (enema) ถ้าท้องผูก ลำไส้อุดตัน หรือมีโรคลำไส้ต่างๆ แต่โดยมากจะเป็นกรณีท้องผูกหรือไม่ค่อยถ่ายท้อง คุณหมอจะแนะนำให้เองว่าควรสวนอุจจาระแบบไหน โดยพิจารณาเป็นเคสๆ ไป แต่ย้ำว่าคุณหมอต้องเป็นคนทำให้เท่านั้น และในสถานที่ปลอดเชื้อ อุปกรณ์สะอาดครบครัน ถ้าคุณท้องผูกเรื้อรังนานเกิน 6 เดือน ให้ปรึกษาคุณหมอเรื่องใช้ยารักษา กระตุ้นการทำงานของลำไส้ เหมาะสำหรับคนที่ปรับเปลี่ยนอาหารการกินและวิถีชีวิต รวมถึงรักษาลำไส้ด้วยวิธีอื่นๆ แต่ยังไม่ได้ผล รวมถึงคนที่มีปัญหาขับถ่ายเรื้อรังจนกลายเป็นโรคลำไส้แปรปรวน (Irritable Bowel Syndrome (IBS)) เตรียมรับผลข้างเคียงของยา แต่ถ้ารุนแรงเกินทน ให้รีบหาหมอทันที ผลข้างเคียงของยารักษาลำไส้ก็เช่น คลื่นไส้ช่วงสั้นๆ วิงเวียน และปวดเกร็งหน้าท้อง การเคลื่อนไหวร่างกายช่วยกระตุ้นระบบย่อยอาหาร ทำให้การขับถ่ายดีตามไปด้วย ถ้าใช้ชีวิตประจำวันให้สุขภาพแข็งแรง จะช่วยเรื่องการทำงานและสุขภาพโดยรวมของลำไส้ เพราะงั้นต้องหมั่นออกกำลังกายเป็นประจำ เช่น ออกทุกวัน หรืออย่างน้อยอาทิตย์ละ 3 วัน ลองเดินออกกำลังกายวันละ 30 นาที หรือไปฟิตเนสอาทิตย์ละ 3 วันก็ได้ ร่างกายจะได้เผาผลาญแคลอรี่ สุขภาพแข็งแรง  หรือออกกำลังกายเองที่บ้าน โดยใช้ resistance band หรือยางยืดออกกำลังกาย จะได้ยืดเหยียดและเสริมสร้างความแข็งแรงให้กล้ามเนื้อ อีกทีคือเข้าคลาสฟิตเนส เช่น โยคะ หรือแอโรบิก จะได้กระตุ้นตัวเองให้ออกกำลังกายสม่ำเสมอ ปกติถ้ากินอาหารไฟเบอร์สูง ดื่มน้ำเยอะๆ และออกกำลังกายบ่อยๆ ลำไส้ก็ทำงานตามปกติแล้ว แต่ถ้ายังท้องไส้ปั่นป่วน อึไม่ออกหรือท้องเสีย คงถึงเวลาต้องปรึกษาคุณหมอ อย่าซื้อยาระบายกินเอง เพราะอาการที่เป็นอยู่อาจมาจากโรคอื่น ถ้าคุณหมอแนะนำให้ใช้ยาระบาย ก็ต้องสอบถามให้ละเอียดทั้งเรื่องตัวยาและปริมาณ เวลาใช้ต้องอ่านฉลากและปฏิบัติตามอย่างเคร่งครัด ห้ามกินยาระบายเกินขนาดเด็ดขาด ที่สำคัญคืออย่ากินติดต่อกันนานๆ เพราะอาจก่อให้เกิดปัญหาสุขภาพร้ายแรงตามมา  ถ้าเป็นลำไส้แปรปรวน (irritable bowel syndrome) ขับถ่ายผิดปกติ (ท้องเสีย) หรือมีปัญหาด้านการย่อยอาหาร ให้ลองกินยาระบายแบบเพิ่มมวลอุจจาระ (bulk-forming laxatives) เช่น Metamucil, Citrucel หรือ Psyllium แล้วดื่มน้ำตามเยอะๆ ยาแบบนี้มีผลข้างเคียงคืออาจทำให้ท้องอืด เกิดแก๊สในกระเพาะ ปวดเกร็งหน้าท้อง และท้องผูกได้ ถ้ามีปัญหาเรื่องท้องผูก ให้ใช้ยาทำให้อุจจาระอ่อนนุ่ม (stool softeners) ยาชนิดนี้จะปลอดภัยกว่า ไม่ค่อยทำให้ท้องอืดเหมือนยาระบายแบบเพิ่มมวลอุจจาระ อย่าลดความอ้วนด้วยการกินยาระบาย เพราะเป็นอันตรายต่อสุขภาพ และอาจก่อให้เกิดโรคต่างๆ ตามมา ถ้าสนใจดีท็อกซ์ลำไส้โดยใช้ผลิตภัณฑ์ประจำวัน ก็ต้องศึกษาให้ดีก่อนใช้ เพราะยังไม่มีหลักฐานหรืองานวิจัยรองรับว่าช่วยให้สุขภาพดีขึ้นจริง เดี๋ยวนี้มีหลายผลิตภัณฑ์ที่ติดป้ายว่าช่วยดีท็อกซ์ แต่ขอให้เลือกใช้เฉพาะที่มีอย. รับรองเท่านั้น คุณสามารถนำเลขไปตรวจสอบความถูกต้องของผลิตภัณฑ์ในเว็บของกระทรวงสาธารณสุขได้ด้วย ถ้าไม่มีอย. ถึงจะอ้างสรรพคุณวิเศษแค่ไหน หรือเน้นว่าเป็นผลิตภัณฑ์ธรรมชาติ ก็ไม่ได้รับประกันว่าจะปลอดภัยใช้งานได้จริง  ควรปรึกษาคุณหมอก่อนเริ่มใช้ผลิตภัณฑ์ดีท็อกซ์ลำไส้ สำรวจส่วนผสมของผลิตภัณฑ์ที่จะใช้ให้ดี โดยเฉพาะถ้าทำจากสมุนไพรต่างๆ ควรระบุไว้โดยละเอียด ถ้ากลัวจะแพ้ส่วนผสมไหน หรือน่ากลัวกว่านั้นคือผลิตภัณฑ์ไม่ระบุส่วนผสมเลย ก็อย่าใช้ดีกว่า  เวลาใช้ผลิตภัณฑ์ดีท็อกซ์ลำไส้ ต้องดื่มน้ำเยอะๆ จะได้ไม่ขาดน้ำ แถมช่วยเพิ่มประสิทธิภาพให้ผลิตภัณฑ์ ห้ามดีท็อกซ์ลำไส้เพราะอยากลดความอ้วน ถือเป็นวิธีที่อันตราย อาจก่อปัญหาสุขภาพอื่นๆ ตามมา เขาวิจัยกันมาแล้วว่าไม่มีผลต่อการลดน้ำหนัก
กินอาหารที่มีไฟเบอร์เพิ่มขึ้น. เพิ่มผักใบเขียว. ดื่มน้ำเยอะๆ. งดแอลกอฮอล์. จำกัดปริมาณผลิตภัณฑ์นม. ดื่มกาแฟหรือชา. กินของหมักดอง. ปรึกษาคุณหมอเรื่องการสวนล้างลำไส้. ปรึกษาคุณหมอเรื่องการสวนอุจจาระ. ปรึกษาคุณหมอเรื่องใช้ยารักษา. ออกกำลังกายเป็นประจำ. ปรึกษาคุณหมอก่อนซื้อยาระบายมากินเอง. ศึกษาให้ดีก่อนตัดสินใจใช้ผลิตภัณฑ์ดีท็อกซ์.
https://www.wikihow.com/Cleanse-Your-Colon https://www.wikihow.com/Cleanse-Your-Colon https://www.wikihow.com/Cleanse-Your-Colon
Adjusting Your Diet Talking to Your Doctor Making Lifestyle Changes